РЕПУБЛИКА СРПСКА

ОПШТИНА ВУКОСАВЉЕ

НАЧЕЛНИК ОПШТИНЕ

 На основу члана 57. Статута општине Вукосавље (“Службени гласник општине Вукосавље” број 6/17), члана 6. став (1) Правилника о стипендирању редовних студената из Буџета општине Вукосавље (,,Службени гласник општине Вукосавље” број 9/21), начелник општине расписује

**ЈАВНИ КОНКУРС**

**за додјелу девет стипендија студентима високошколских установа**

I

Расписује се јавни конкурс за додјелу девет стипендија редовним студентима првог циклуса студија високошколских установа у Републици Српској, Федерацији БиХ и иностранству.

II

**Општи услови за додјелу стипендија** – За додјелу стипендија из тачке I овог конкурса могу конкурисати редовни студенти који испуњавају следеће опште услове:

1. Да су држављани Босне и Херцеговине односно Републике Српске,
2. Да имају пребивалште на подручју општине Вукосавље,
3. Да нису корисници стипендије или да не примању континуирану новчану помоћ од других даваоца односно органа и организација,
4. Да су редовно уписани на факултет односно да су редовни студенти,
5. Да нису обновили годину студија за коју конкуришу за додјелу стипендије.

III

Приједлог кандидата за додјелу општинских стипендија утврђује се на основу критеријима за додјелу општинских стипендија при чему се сваки критеријум додјелљује одређени број бодова и то:

* Успјех студената у досадашњем школовању – просјек оцјена за студенте;
* Просјечна оцјена током средњег образовања већа од 4,5;
* Година факултета за студенте;
* Просјек примања по члану домаћинства:
* Дјеца инвалиди рата од I до IV категорије и дјеца без родитеља
* Корисници социјалне помоћи
* Два студента у једном домаћинству

Максималан број бодова који један кандидат може добити је 90.

Уколико два или више кандидата имају исти број бодова, предност код додјеле стипендија имају кандидати са већим просјеком оцјена односно вишој години студија уколико је исти просјек оцјена.

Стипендија се не може додјелити студенту апсолвенту, нити се додјељује за апсолвентски стаж.

IV

Образац пријаве за јавни конкурс и образац пријаве да студент не прима стипендију из других извора биће доступни на порталу општине Вукосавље [www.vukosavlje.gov.ba](http://www.vukosavlje.gov.ba) и на Инфо-пулту Општинске управе општине Вукосавље.

V

Кандидати су обавезни доставити у оригиналу или у овјереној копији документацију којом доказују опште и посебне услове конкурса као и испуњеност критеријума за утврђивање ранг листе и то:

1. Пријаву на обрасцу пријаве са тачном адресом, контакт бројем телефона и списком приложених докумената,
2. Потврду односно увјерење факултета да је кандидат редован студент односно за студенте прве године студија увјерење/потврда о редовном упису на факултет,
3. За студенте прве године студија доказ о оцјенама током средњег образовања и завршног испита,
4. За редовне студенте доказ о оцјенама из претходних година студија,
5. Увјерење о држављанству и Извод из матичне књиге рођених,
6. Доказ о пребивалишту студента,
7. Овјерена Изјава о члановима кућног домаћинства (кућна листа),
8. Овјерена Изјава да кандидат није корисник стипендије од неког другог субјекта,
9. За кандидате без родитеља извод из матичне књиге умрлих,
10. За кандидате чије је родитељ инвалид доказ о инвалидности родитеља,
11. Потврда о просјеку примања чланова домаћинства за последња три мјесеца, односно за незапослене потврда од надлежног органа, те за пензионере посљедњи чек од пензије,
12. За кандидате односно чији су чланови домаћинства корисници социјалне помоћи доказ о остваривању тог права.

Непотпуне пријаве неће се разматрати.

VI

Пријаву са потребном документацијом, кандидати могу доставити лично или поштом на адресу Општина Вукосавље, ул. Мусе Ћазима Ћатића 163, 74470 Вукосавље у затвореној коверти са назнаком „Пријава на јавни конкурс за додјелу стипендија – не отварај“.

Неблаговремене пријаве неће се разматрати.

VII

Јавни конкурс биће објављен на огласној табли општине Вукосавље и на ,,wеb“ страници општине Вукосавље, а рок за пријаву је 15 дана од дана посљедњег објављивања.

Цијелокупни постuпак по овом Конкурсу спровешће трочлана Комисија за додјелу стипендија коју именује начелник општине. Задатак Комисије је да утврди приједлог листе кандидата и исти достави начелнику општине који доноси коначну одлуку о додјели стипендија.

 НАЧЕЛНИК ОПШТИНЕ

Борислав Ракић, мастер екон.с.р.

Број: 02/1-67-9/23

Датум: 10.10.2023. године